Ёсць рэкамендацыі і для міжнародных арганізацый. У іх ліку: выкарыстоўваць усе наяўныя ў іх распараджэнні дыпламатычныя і палітычныя сродкі, каб кіраўніцтва Беларусі выканала вышэйназваныя рэкамендацыі, эфектыўна супрацоўнічала з Радай па правах чалавека ААН і з Офісам Вярхоўнага Камісара ААН па правах чалавека і з механізмамі ААН па правах чалавека; стварыць мандат Спецыяльнага дакладчыка па правах чалавека ў Беларусі пры Савеце па правах чалавека ААН; падтрымліваць і далей рэжым санкцый, прынятых Саветам ЕС у кастрычніку 2010 года, сакавіку і траўні 2011 года, да вызвалення ўсіх без выключэння палітычных зняволеных і поўнага спынення рэпрэсій супраць палітычных апанентаў, адвакатаў, журналістаў, праваабаронцаў; прыняць мараторый на прымяненне смяротнага пакарання як першы крок да яго поўнай адмены, і перастаць выкарыстоўваць аргумент народнай падтрымкі смяротнага пакарання для апраўдання адсутнасці належных рэформаў.